Лъынтхуэ узыфэхэм щеIэзэ центрым и лэжьакIуэхэм я зэфIэкIым хохъуэ
КъБР-м Узыншагъэр хъумэнымкIэ и министерствэм и республикэ клиникэ сымаджэщым лъынтхуэ узыфэхэмкIэ и центрым атеросклероз зиIэхэм я лъакъуэхэм хэлъ лъынтхуэшхуэхэр IэкIуэлъакIуэу ягъэ хъужу щIадзащ.
Абы папщIэ стентхэр — лъынтхуэр зэкIэщIэзыгъэкI икIи тэмэму лъыр щызекIуэу зыщIыж Iэмэпсымэхэр къагъэсэбэп. Нэхъ япэхэм апхуэдэ операцэ ирагъэщIын папщIэ сымаджэхэр щIыпIэ жыжьэхэм яшэн хуей хъууэ щытащ.
Узыфэхэр зэхэгъэкIынымкIэ рентгенохирургие Iэмалхэр къыщагъэсэбэп къудамэм и унафэщI Акъбащ Марьянэ зэрыжиIэмкIэ, стентхэр къэгъэсэбэпыныр а узыфэ шынагъуэр гъэхъужынымкIэ иджыпсту нэхъ тэмэму дуней псом къыщалъытэ.
КъБР-м Узыншагъэр хъумэнымкIэ и
министерствэм и пресс-IуэхущIапIэ.
